Fasit til oppsummeringsspørsmålene

**Kapittel 15 – Samisk språk og kultur**

1. Kva er meint med eit **urfolk**?

Ei folkegruppe som har budd i eit geografisk område sidan før nasjonalstatane vart til.

1. **Når** begynner **fornorskinga** av den samiske kulturen?

Den begynner på 1700-talet, men vert for alvor sett i verk i andre halvdel av 1800-talet, med systematisk undertrykking av samisk språk og samiske kulturuttrykk.

1. Kva er meint med **fornorskingsskadar**? Nemn dei viktigaste.
* låg status for samisk språk og kultur
* negativt bilde av samisk språk og kultur
* mindreverdskjensle
* kulturell framandgjering
1. Kva er innhaldet i **Grunnlova § 110 A**?

Den norske staten har ansvar for å sikre og utvikle samisk språk, samisk kultur og samisk samfunnsliv.

1. Kva er **duodji**?

Fellesnamn for samisk husflid, kunsthandverk og handverk.

1. Kva kjenneteikna den gamle samiske **religionen**?

Tre stikkord er *animisme* (naturen er besjela av ånder og det er nært samband mellom menneska og naturen), *sjamanisme* (ein sjaman er eit menneske med spesielle evner og fungerer som bindeledd mellom menneska og åndeverda) og *polyteisme* (fleire gudar).

1. Kva kjenneteiknar **joiken**?

Joiken er sungen utan tonefølgje frå instrument, og fortel ei historie eller karakteriserer ein person.